**«ОТХК» БК» ЖШС**

 **жеткізушілері мен мердігерлерінің**

**кодексі**

**КІРІСПЕ**

Бизнестің тұрақты дамуы «ОТХК» БК» ЖШС (бұдан әрі – Серіктестік) стратегиясының негізі болып табылады, ол Серіктестіктің мүдделі тараптарының әлеуметтік қажеттіліктері мен үміттеріне батыл әрекет етуге бағытталған.

1. **НЕГІЗГІ ЕРЕЖЕЛЕР**
	1. Серіктестіктің Жеткізушілері мен Мердігерлері Қазақстан Республикасы заңнамасының, басқа қолданылатын заңнаманың және Серіктестіктің ішкі құжаттарының талаптарын сақтауға тиіс.
	2. Жеткізуші - өзі өндіретін немесе сатып алатын тауарларды Серіктестікке кәсіпкерлік қызметке немесе жеке өзіне, отбасына, үй ішіне және сол сияқты өзге де пайдалануға байланысты емес өзге мақсаттарға пайдалану үшін келісілген мерзімде немесе мерзімдерде беруге міндеттенетін заңды және/немесе жеке тұлға.
	3. Мердігер, Орындаушы - Серіктестіктің тапсырмасы бойынша белгілі бір жұмысты орындауға, қызмет көрсетуге және оның/ олардың нәтижесін Серіктестікке шартта белгіленген мерзімде тапсыруға міндеттенетін заңды және/немесе жеке тұлға.
2. **ЖАЛПЫ ҚАҒИДАТТАР**

Серіктестіктің Жеткізушілері мен Мердігерлері мыналарды сақтайды:

* өз жұмысында сыбайлас жемқорлық құқық бұзушылықтарға жол бермейді;
* Серіктестікпен жасалған шарттар бойынша өз қызметкерлеріне, өкілдеріне және бірлесіп орындаушыларына/ қосалқы мердігерлеріне коммерциялық параға жығуға және сыбайлас жемқорлық сипаттағы өзге де іс-әрекеттер жасауға тыйым салады;
* заңсыз мәжбүрлі еңбектің барлық түрлерін болдырмайды;
* балалар еңбегін болдырмайды;
* жұмысқа орналасуға және еңбек қызметіне қатысты кемсітушіліктің кез келген түрін болдырмайды;
* қызметкерлердің жұмыс уақыты мен демалысына қатысты нормативтік құқықтық актілерді сақтайды;
* жалақының ең төменгі мөлшеріне қатысты нормативтік құқықтық актілерді сақтайды;
* өз қызметін жүзеге асыратын Қазақстан Республикасының және/немесе өзге елдің еңбек заңнамасын сақтайды.
1. **ЕҢБЕК НОРМАЛАРЫ**
	1. Жеткізуші мен Мердігер барлық қызметкерлерге тиісті еңбек жағдайларын қамтамасыз етуге және қызметкерлердің барлық еңбек құқықтарының орындалуын қамтамасыз етуге тиіс.
	2. Қандай да бір кемсітушілікке, оның негіздемелеріне, соның ішінде жұмысқа орналасуға және еңбек қызметіне, жыныстық немесе гендерлік қатыстылығына, ұлтына, азаматтығына, нәсіліне, терісінің түсіне немесе этностық қатыстылығына, дініне, жасына, тіліне, отбасылық, әлеуметтік және ата-ана мәртебесіне, мүліктік және лауазымдық жағдайына, қоғамдық бірлестіктерге қатыстылығына және саяси себептерге, жүктілікке, мүгедектікке, сондай-ақ қызметкердің іскерлік қасиеттері мен оның еңбегінің нәтижелеріне байланысты емес басқа да мән-жайларға қарамастан тыйым салынады.
	3. Жұмысқа қабылдау үшін қолданыстағы заңнамада белгіленген ең төменгі жасқа толмаған адамдарды жұмысқа қабылдауға тыйым салынады. Серіктестіктің Жеткізушілері мен Мердігерлері қолданыстағы заңнамаға сәйкес еңбек шартын жасасуға жол берілетін жағдайларды қоспағанда, балалардың немесе кәмелетке толмағандардың еңбегін пайдаланбауға тиіс.
	4. Серіктестіктің Жеткізушілерінің немесе Мердігерлерінің барлық қызметкерлерінде олар үшін түсінікті тілде қол қойылған еңбек шарты немесе қызмет көрсету шарты болуы тиіс.

Еңбек шарты жұмыс уақытының ұзақтығын, үстеме уақыттағы жұмыс үшін өтемақыны, хабардар ету мерзімін, жалақы мөлшерін және төлемдер жиілігін қоса алғанда, барлық негізгі талаптарды, сондай-ақ қолданыстағы заңнамада көзделген өзге де талаптарды белгілеуге тиіс.

* 1. Серіктестіктің Жеткізушілері немесе Мердігерлері қызметкерлердің жұмыс уақыты мен тынығуына және жұмыс берушінің басқа да міндеттеріне қатысты нормативтік құқықтық актілерді сақтайды.
	2. Серіктестіктің Жеткізушілері немесе Мердігерлері Қазақстан Республикасының заңнамасында белгіленген жалақының ең төмен мөлшеріне қатысты Қазақстан Республикасының нормативтік құқықтық актілерін сақтайды. Үстеме уақыттағы жұмысқа, демалыс және мереке күндеріндегі немесе түнгі уақыттағы жұмысқа еңбек немесе ұжымдық шарттардың және (немесе) жұмыс берушінің актісінің талаптарына сәйкес жоғары мөлшерде ақы төленеді.
	3. Серіктестіктің Жеткізушілері немесе Мердігерлері қызметкерлерге қызметкерлердің өздерінің ана тілінде немесе олар түсінетін тілде жазылған құқықтары мен міндеттерін білуге және толық көлемде түсінуге мүмкіндік береді.
	4. Лауазымдық нұсқаулықтар әзірленуі, жаңартылуы және барлық қызметкерлер мен кеңесшілердің назарына жеткізілуі тиіс.
	5. Заңсыз мәжбүрлі еңбектің барлық түрлері жойылады. Қызметкерлерді ақшалай қаражатты немесе жеке басты куәландыратын құжаттардың түпнұсқаларын немесе олардың баламаларын кепілге қалдыруға міндеттеуге тыйым салынады.

Қызметкерлердің еркін жүріп-тұруға және еңбек шартында белгіленген жұмыс орнын ерекше жағдайларда және дәлелді себептермен жұмыс уақытында басшының келісімі бойынша тастап кетуге құқығы болуы керек.

Ешкім физикалық жазаға, заңсыз ұстауға, физикалық, жыныстық және/немесе психологиялық қудалауға ұшырамауы тиіс.

* 1. Жалақыдан ұстап қалу тәртібі Қазақстан Республикасының еңбек заңнамасына сәйкес белгіленеді.
	2. Серіктестіктің жеткізушілері мен мердігерлері қолданыстағы заңнамаға сәйкес өз қызметкерлері үшін бірігу еркіндігін құрметтейді.
1. **ӘДЕП ҚАҒИДАТТАРЫ**
	1. Серіктестіктің Жеткізушілері мен Мердігерлері өздерінің қызметіне қатысты Қазақстан Республикасы заңнамасының барлық талаптарын қатаң сақтайды, соның ішінде:
2. бәсекелестік: бәсекелестікті тең жағдайларда жүзеге асыруға қатысты барлық қолданыстағы нормативтік актілерді сақтау;
3. сыбайлас жемқорлыққа қарсы іс-қимыл: сыбайлас жемқорлыққа қарсы іс-қимылға қатысты барлық қолданыстағы нормативтік құқықтық актілерді сақтау. Серіктестіктің Жеткізушілері мен Мердігерлері бизнесті алу немесе сақтау үшін, немесе қаражат немесе жеңілдіктер алу мақсатында Серіктестіктің қызметкерлері мен үшінші тұлғаларға өз атынан немесе Серіктестік атынан тікелей немесе жанама түрінде қандай да бір материалдық немесе басқа да ынталандыруды ұсынбайды;
4. заңсыз алынған кірістерді заңдастыру: заңсыз алынған кірістерді заңдастыруға қатысты Қазақстан Республикасының заңнамасын сақтау. Серіктестіктің Жеткізушілері мен Мердігерлері ақшаны жылыстату практикасына қатыспауы немесе қолдамауы тиіс;
5. мүдделер қақтығысы: Серіктестік қызметкерлеріне немесе олардың туыстарына қатысты олардың іскерлік қызметіне не қабылданатын шешімдерге теріс әсер етуі мүмкін мүдделердің нақты немесе ықтимал қақтығысы болатын жағдайларды болғызбау, айқындау және анықтау;
6. сыйлықтар мен ризашылық белгілері: Серіктестік қызметкерлеріне сыйлықтар мен алғыс белгілерін беруден бас тарту. Серіктестік барлық сыйлықтар мен ризашылық белгілерін, егер олар негізделген символдық мәннен асып кетсе, және олардың есесін қайтару мүмкін емес болса, сондай-ақ кездейсоқ және айқын сыйлықтар мен ризашылық белгілерінен бас тартады.
7. **СЫБАЙЛАС ЖЕМҚОРЛЫҚҚА ҚАРСЫ ТАЛАПТАР**
	1. Серіктестіктің Жеткізушісі мен Мердігерінің қызметінде сыбайлас жемқорлықтың барлық түрлеріне, соның ішінде бопсалау, парақорлық, рәсімділікті оңайлатқаны үшін сыйақы, алаяқтық, ақшаны жылыстату және непотизмге қатаң тыйым салынады.
	2. Серіктестіктің Жеткізушісі мен Мердігері мәмілеге ықпал ету мақсатында немесе жеке немесе іскерлік артықшылықтар алу үшін өздерінің қызметкерлері үшін төлемдерді, сыйлықтарды немесе артықшылықтарды тікелей немесе жанама түрде ұсынуға, сұрауға, беруге немесе қабылдауға тыйым салады. Бұл талап отбасы мүшелеріне де, Серіктестіктің жеткізушілері мен мердігерлерінің персоналына да және олардың қосалқы мердігерлеріне де қолданылады.
	3. Серіктестіктің Жеткізушілері мен Мердігерлері әділ бәсекелестік пен еркін нарық қағидаттарын сақтауға тиіс. Іскерлік шешімдер жеке қатынастар мен мүдделер негізінде, немесе олардың әсерінде қабылданбау тиіс.

Серіктестіктің Жеткізушілері мен Мердігерлері танылған халықаралық стандарттарға негізделген сыбайлас жемқорлыққа қарсы күрес жөніндегі бағдарламаны енгізуге тиіс. Тиісті практикалық және ақпараттық дайындықты қамтитын бағдарлама ашық және тиімді болуы тиіс.

* 1. Серіктестіктің Жеткізушілері мен Мердігерлері Серіктестіктің Жеткізушілері мен Мердігерлерінің қызметкерлері мен Серіктестіктің қызметкерлеріне немесе олардың туыстарына қатысты олардың іскерлік беделіне не қабылданатын шешімдерге теріс әсер етуі мүмкін мүдделердің нақты немесе ықтимал қақтығысы орын алған жағдайларды анықтау және алдын алу үшін барлық күш-жігерін жұмсайды.

*Сыйлық қызметкер кез келген үшінші тұлғадан алатын немесе Серіктестік қызметкері үшінші тұлғаға беретін, ал Серіктестік қызметкерлерінің еңбек міндеттерін орындау барысында немесе Серіктестік пен үшінші тұлға арасындағы іскерлік қатынастарға байланысты Серіктестік атынан өтеусіз негізде беретін кез келген құндылық, пайда немесе артықшылық нысанасын білдіреді.*

1. **ДЕНСАУЛЫҚ САҚТАУ ЖӘНЕ ЕҢБЕК ҚАУІПСІЗДІГІ**
	1. Серіктестіктің Жеткізушілері мен Мердігерлері олардың қызметі өз қызметкерлерінің, мердігерлерінің, олардың өнімін тұтынушылар мен басқа да тұлғалардың денсаулығы, сондай-ақ Серіктестіктің аумағында және үй-жайларында шарттық қатынастар жүзеге асырылатын қызметкерлерінің қауіпсіздігі үшін қауіпсіз екендігіне кепілдік береді.
	2. Серіктестіктің Жеткізушілері мен Мердігерлері еңбектің жұмыс жағдайларын қамтамасыз етуге тиіс, қызметкерлер денсаулық сақтау және еңбек қауіпсіздігі жөніндегі ақпаратпен танысуға және тиісті дайындықтан өтуге, оның ішінде өрт қауіпсіздігі, радиациялық қауіпсіздік, химиялық заттармен және жабдықтармен дұрыс жұмыс істеу және төтенше жағдайлар мен алғашқы көмек көрсетуге дайындық бойынша дайындықтан өтуге тиіс.
	3. Серіктестіктің Жеткізушілері мен Мердігерлерінде аварияларға / жарақаттарға немесе кәсіптік аурулардың туындауына әкеп соғуы мүмкін ықтимал тәуекелдер тиісті алдын алу іс-әрекеттерін (мысалы, жобалау, инжиниринг, әкімшілік бақылау, профилактикалық қызмет көрсету, еңбек қауіпсіздігін қамтамасыз ету жөніндегі рәсімдер, ағымдағы қауіпсіздік жөніндегі тренингтер, сондай-ақ жеке қорғаныш құралдарымен жарақтандыру) қабылдау арқылы бағалануға және бақылануға тиіс.
	4. Серіктестіктің Жеткізушілері мен Мердігерлері жұмыстардың қауіпті түрлеріне тән факторларды барынша азайту мақсатында жазатайым оқиғалар мен жарақаттардан келтірілетін зардаптарды, нұқсанды, сондай-ақ әлеуметтік-психологиялық ауруларды болғызбау немесе жою жөнінде барабар шаралар қолдануға міндетті. Серіктестіктің Жеткізушілері мен Мердігерлері өз қызметкерлеріне қосымша ақысыз тиісті жеке қорғаныс құралдарын беруі керек. Дене жарақатына әкеп соққан кез келген оқиға немесе жазатайым оқиға, сондай-ақ әлеуметтік-психологиялық аурулар құжат түрінде ресімделіп, Серіктестік Жеткізушісінің/ Мердігерінің жоғары басшылығының назарына жеткізілуге тиіс.
	5. Серіктестік өз қызметкерлерінің қауіпсіздігін қамтамасыз ету үшін Серіктестіктегі қауіпсіздікті үздіксіз жақсарту бойынша белсенді жұмыс жүргізеді және бұл туралы өзінің іскерлік серіктестерін міндеттейді. Өндірістік алаңдарда жұмыстарды орындау кезінде Серіктестіктің Жеткізушілері мен Мердігерлері еңбекті қорғау және қауіпсіздік техникасы бойынша жоғары стандарттарды сақтайды, авариялық жағдайдың туындағаны туралы дереу хабарлауға жауапты болады.
2. **ҚОРШАҒАН ОРТА**
	1. Серіктестіктің Жеткізушілері мен Мердігерлері дігерлері қоршаған ортаны сақтауға және олардың табиғи ресурстарға жағымсыз әсерін барынша азайтуға ықпал ететін іс-шараларды енгізуге және/немесе орындауға тиіс.
	2. Серіктестіктің Жеткізушілері мен Мердігерлері шартты орындау кезінде шығарылатын зиянды заттардың көлемін шектейді, сондай-ақ мұндай қалдықтарды қоршаған ортаға көп зиян келтірмей жоюды қамтамасыз етеді.
	3. Серіктестіктің Жеткізушілері мен Мердігерлері уытты заттарды пайдаланудың алдын алу жөнінде шаралар қолдануға тиіс. Балама болмаған жағдайда Серіктестіктің Жеткізушілері мен Мердігерлері уытты заттарды қолдануды барынша азайтуға және қауіпсіз жұмыс істеуді және оларды жоюды қамтамасыз етуге тиіс. Шектеулі пайдаланылатын басқа да зиянды заттарға, элементтерге немесе қалдықтарға қатысты Серіктестіктің Жеткізушілері мен Мердігерлері қолданылатын барлық құқықтық нормаларды қатаң сақтауға тиіс.
	4. Серіктестіктің Жеткізушілері мен Мердігерлері табиғатты қорғау технологияларын (мысалы, ластаушы заттарды бақылау, көмірқышқыл газдың бөлінуі), сондай-ақ энергияны үнемдеу және қалдықтарды қайта өңдеу технологияларын дамытуды жүзеге асырады, сондай-ақ олардың қоршаған ортаға теріс әсерін азайтатын логистикалық стратегияларды енгізеді (әсіресе сақтауға, қайта тиеуге және тасымалдауға қатысты).
	5. Серіктестіктің Жеткізушілері мен Мердігерлері қоршаған ортаны қорғау, радиациялық қауіпсіздік, еңбекті қорғау және қауіпсіздік техникасы бойынша критерийлерді қоршаған ортаға теріс әсерді жою немесе азайту, тауарлардың жалпы қызмет ету мерзімі кезінде, өз тауарларын пайдалану сапасын қолдау және/немесе жақсарту кезінде еңбекті қорғау және қауіпсіздік техникасы бойынша өз тауарлары мен қызметтерін дамытуға қосады.
	6. Жеткізуші өз тауарларының осындай тауарларға қолданылатын стандарттар мен нормаларға сәйкес келетінін растауы тиіс.
3. **ДЕРЕКТЕРДІҢ ҚҰПИЯЛЫЛЫҒЫ ЖӘНЕ ҚАУІПСІЗДІГІ**
	1. Серіктестіктің Жеткізушілері мен Мердігерлері, егер құпиялықты жария етуге арнайы жазбаша рұқсат алмаған болса, Серіктестік, оның серіктестері, іскерлік іс-шаралары, шарттары, жобалары, құрылымы, қаржылық жағдай немесе қызметі туралы кез келген ақпараттың құпиялылығын сақтауға тиіс.
	2. Серіктестіктің Жеткізушілері мен Мердігерлері клиенттік деректердің сақталуына және қауіпсіздігіне кепілдік беретін, құпия деректердің жайылып кетуіне жол бермейтін жүйелерді пайдалануға тиіс.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Осы Кодекстің талаптары Жеткізушілермен және Мердігерлермен жасасатын Серіктестіктің шарттарының ажырамас бөлігін құрайды.**

**Серіктестіктің Жеткізушілері мен Мердігерлері осы құжат арқылы өз қызметкерлерін осы Кодекспен таныстыру міндеттемесін қабылдайды.**

**Мен, осылайша, төменде көрсетілген Мердігердің/ Жеткізушінің уәкілетті өкілі бола отырып, осы құжаттың мазмұнын мұқият тексергенімді және түсінгенімді растаймын, сондай-ақ осы компания осы Кодекске толық сәйкес әрекет ететінін растаймын.**

**Жеткізуші/ Мердігер өкілінің аты-жөні:**

**Жеткізушінің/Мердігердің атауы:**

**Күні:**

**Қолы:**